**21ο ΔΗΜΟΤΙΚΟ ΣΧΟΛΕΙΟ ΚΑΛΑΜΑΤΑΣ**

**Α Ν Α Κ Ο Ι Ν Ω Σ Η**

**Αγαπητοί γονείς/κηδεμόνες,**

**Από την Πέμπτη 6 Μαρτίου 2025 έως και την Τετάρτη 26 Μαρτίου 2025 θα πραγματοποιηθούν στο σχολείο μας οι εγγραφές των μαθητών που γεννήθηκαν από 1/01/2019 έως και 31/12/2019 και θα φοιτήσουν στην Α΄ τάξη κατά το σχολικό έτος 2025-2026.**

**Τα απαιτούμενα δικαιολογητικά για την εγγραφή είναι τα εξής:**

**1. Πιστοποιητικό γέννησης Δήμου ή Κοινότητας. Αναζητείται αυτόματα από τη σχολική μας μονάδα μέσω του Πληροφορικού Συστήματος myschool του Υ.ΠΑΙ.Θ.Α.**

**2.** **Βιβλιάριο Υγείας του Παιδιού (Β.Υ.Π.) ή προσκόμιση άλλου στοιχείου, από το οποίο αποδεικνύεται ότι έγιναν όλα τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.**

**3.** **Το Ατομικό Δελτίο Υγείας Μαθητή (Α.Δ.Υ.Μ.). Το έγγραφο αυτό χορηγείται από το Σχολείο στους γονείς/κηδεμόνες των μαθητών κι επιστρέφεται στο Σχολείο συμπληρωμένο από τις Υγειονομικές Υπηρεσίες σε μεταγενέστερο χρόνο και πριν την έναρξη της νέας σχολικής χρονιάς.**

**4. Αποδεικτικό στοιχείο από το οποίο προκύπτει η διεύθυνση κατοικίας του/της μαθητή/τριας** **(π.χ. λογαριασμό Δημοσίων Επιχειρήσεων και Οργανισμών (Δ.Ε.Κ.Ο.), μισθωτήριο συμβόλαιο, βεβαίωση κατοικίας από την εφαρμογή gov.gr, αντίγραφο εκκαθαριστικού οικείας Δ.Ο.Υ ή άλλο πρόσφατο έγγραφο από το οποίο να προκύπτει η διεύθυνση κατοικίας). Βάσει της χωροταξικής κατανομής από τη Διεύθυνση Π.Ε. Μεσσηνίας, τα όρια της περιφέρειας που ανήκει στη σχολική μας μονάδα αποτελούνται από τις οδούς: *Φαρών, Π. Καίσαρη, Αριστομένους, Νέδοντος, Κεφαλά παράλληλα με τις γραμμές του τρένου Αριστομένους και Βασ. Κωνσταντίνου έως τη Φαρών.* Μπορείτε να τα δείτε λεπτομερώς και στην παρακάτω ηλεκτρονική διεύθυνση:** <https://earth.google.com/web/@37.04108144,22.13206286,- 420a,9682.43928847d,30y,0h,0t,0r/data=MikKJwolCiExdTk3bGJ0UWlNdG9mYzVlUWpjZ0ZvTlpNN1ZrTnNleVogAQ>

**5. Βεβαίωση Φοίτησης Νηπιαγωγείου. Χορηγείται από το Νηπιαγωγείο, όπου φοίτησε ο μαθητής/ η μαθήτρια.**

**Για την εγγραφή των μαθητών μπορείτε να προσέρχεστε καθημερινά στο σχολείο κατά τις ώρες: *8:30 π.μ. – 10:00 π.μ.* και *11:45 π.μ. – 13:15 μ.μ.***

**Για περισσότερες πληροφορίες παρακαλώ επικοινωνήστε στο τηλέφωνο: *27210 21332.***

**Η Διευθύντρια του Σχολείου**

**Βουληγέα Παναγιώτα**